Il-kriżi globali tal-coronavirus li għaddejja bħalissa enfasizzat il-ħtieġa għal rispons kollettiv mill-komunità internazzjonali biex issaħħaħ l-istat ta' tħejjija għal din il-kriżi u għal kriżijiet futuri. Wara l-ewwel diskussjoni fost il-ministri tal-UE, il-Kummissarju għall-Kummerċ Phil Hogan illum ikkondivida l-ideat tal-Kummissjoni Ewropea għal ftehim internazzjonali biex jiġi ffaċilitat il-kummerċ fil-prodotti tal-kura tas-saħħa ma' grupp ta' sħab tal-Organizzazzjoni Dinjija tal-Kummerċ (WTO). Dawn l-ideat jindirizzaw id-diskussjoni internazzjonali li għaddejja dwar kif jista' jiġi ffaċilitat l-aċċess għal prodotti farmaċewtiċi u mediċi bi prezz raġonevoli u jiġi evitat tfixkil kummerċjali fi żminijiet ta' kriżi, u jistgħu jiffurmaw parti minn ftehim internazzjonali li jkun miftuħ għall-membri kollha tad-WTO. Il-Kummissarju Phil Hogan qal: “Il-kriżi attwali tal-kura tas-saħħa tista' ddum fit-tul, u oħrajn jistgħu jsegwu. Jeħtieġ li naġixxu malajr biex intejbu r-reżiljenza tas-sistemi tal-kura tas-saħħa tagħna, inkluż permezz ta' inizjattivi mtejba tal-politika kummerċjali. L-ideat li qed inressqu llum għandhom l-għan li jiffaċilitaw l-aċċess globali għal prodotti tal-kura tas-saħħa affordabbli, inkluż għal pajjiżi vulnerabbli mingħajr kapaċitajiet ta' manifattura xierqa. L-għan huwa li l-katini ta' provvista jsiru aktar reżiljenti u diversifikati u biex jiġu appoġġati l-isforzi biex jinbnew riżervi strateġiċi ta' tagħmir kritiku. Din hija sfida globali li teħtieġ soluzzjonijiet globali, għalhekk aħna impenjati li naħdmu ma' sħab tal-istess fehma biex niksbu dawn l-għanijiet.” Il-ftehim futur jista' jiffaċilita l-kummerċ fil-prodotti tal-kura tas-saħħa u jikkontribwixxi għal tħejjija globali aktar b'saħħitha għal xokkijiet tas-saħħa futuri billi: L-ideat ippreżentati llum lill-“Grupp ta' Ottawa” (grupp ta' 13-il sħab fid-WTO tal-istess fehma) ġew ippreżentati għal riflessjoni lill-Istati Membri tal-UE f'laqgħa tal-Ministri tal-Kummerċ fid-9 ta' Ġunju. Din id-diskussjoni kif ukoll il-feedback inizjali mis-sħab internazzjonali ser jassistu fid-definizzjoni tal-passi li jmiss biex titmexxa ‘l quddiem din l-inizjattiva. Kwistjonijiet oħra li ġew diskussi llum fost il-Ministri tal-Kummerċ tal-Grupp ta' Ottawa jinkludu trasparenza għal miżuri relatati mal-kummerċ meħuda b'reazzjoni għall-pandemija tal-coronavirus u l-progress fuq negozjati plurilaterali dwar il-kummerċ elettroniku. Għal aktar informazzjoni Kummenti ta' introduzzjoni mill-Kummissarju Ewropew għall-Kummerċ Phil Hogan Dokument ta' kunċett tal-Kummissjoni Ewropea Dikjarazzjoni tal-Grupp ta' Ottawa